เล็งร้านนี้ตั้งแต่แรก เพราะอยู่ใกล้ที่พักที่จองไว้ เดินไม่ถึงร้อยก้าวก็ถึงแล้ว
บรรยากาศยามเย็นดีจริงๆ ลมเย็นๆ นั่งมองพระอาทิตย์ตก แต่พอมืดสักหน่อย ก็เริ่มมียุงมากวนบ้าง
เย็นวันอาทิตย์ลูกค้าบางตาไปหน่อย แต่ก็ทำให้ได้อาหารมาเร็ว
จานแรก หมึกไข่นึ่งมะนาว รสชาติเปรี้ยวจี๊ดจ๊าดดี แต่กินไปสักพัก ดันเลี่ยนซะง้าน เลยเลือกกินแต่เนื้อปลาหมึก ส่วนไข่ให้คุณแฟนจัดการแทน
หอยแครงเผา เหมือนจะตัวเล็กไปหน่อย เผามาใช้ได้เลย
หอยหวาน จานนี้คุณแฟนสั่ง ลองชิมดู เหมือนจะเหนียวไปหน่อย
ปลากระพงทอดสมุนไพร เนื้อปลาหั่นเป็นชิ้นๆราดด้วยน้ำสมุนไพร อร่อยใช้ได้เลย ตอนแรกนึกว่าสมุนไพรจะเป็นแบบทอด เหมือนร้านประจำที่บางกะทุ่มซะอีก
สรุป อร่อยใช้ได้ แต่อาจจะสั่งเมนูแนวเปรี้ยวๆเยอะไป เลยเหมือนรสชาติจะซ้ำๆกันไปหน่อย